b'\n_START_ARTICLE_\nClaudia Beni\n_START_PARAGRAPH_\nClaudia Beni (s. 30. toukokuuta 1986) on kroatialainen pop-laulaja._NEWLINE_Claudia Beni on pienest\xc3\xa4 tyt\xc3\xb6st\xc3\xa4 pit\xc3\xa4en kiert\xc3\xa4nyt esiintym\xc3\xa4ss\xc3\xa4 ymp\xc3\xa4ri Jugoslaviaa Mi\xc4\x87i rokeri -yhtyeess\xc3\xa4, joka sittemmin vaihtoi nimens\xc3\xa4 muotoon Teens. Kaikkiaan h\xc3\xa4n julkaisi yhtyeen kanssa kolme albumia 12-vuotiaana Beni osallistui ensimm\xc3\xa4ist\xc3\xa4 kertaa Kroatian Eurovision laulukilpailun karsintaan Doraan. Vuonna 2002 h\xc3\xa4n sai Porin-palkinnon ja erosi Teens-yhtyeest\xc3\xa4, mink\xc3\xa4 j\xc3\xa4lkeen julkaisi nime\xc3\xa4 Claudia kantaneen soololevyn, joka nousi korkealle myyntilistoilla. 17-vuotiaana h\xc3\xa4n edusti Kroatiaa vuoden 2003 Euroviisuissa kappaleella Vise nisam tvoja sijoittuen viidenneksitoista._NEWLINE_Yhdess\xc3\xa4 Ivana Banfi\xc4\x87in kanssa Beni lauloi Kroatian jalkapallomaajoukkueen 2002 MM-kisojen kannustuslaulun Hrvatice vas vole.'